প্রবল বৃষ্টিতে ভেসে গেল মেক্সিকো! মৃত অন্তত ৬৪

ওয়েব ডেস্ক : বৃষ্টিতে বির্যস্ত মেক্সিকো (Mexico)। বন্যা ও ভূমিধসে ভেসে গেল গালফ কোস্ট ও দেশের মধ্যাঞ্চল। এর কারণে অন্তত ৬৪ জনের মৃত্যু (Death) হয়েছে বলে খবর। নিখোঁজ হয়েছেন আরও অন্তত ৬৫ জন। অন্যদিকে টানা বৃষ্টির জেরে বন্যার (Flood) কারণে ভেসে গিয়েছে একাধিক রাস্তাঘাট। যোগাযোগ বিচ্ছিন হয়ে গিয়েছে একাধিক অঞ্চলের সঙ্গে।

প্রশাসনের তরফে জানানো হয়েছে, বর্ষাকালে বৃষ্টির কারণে নদীগুলিতে এমনিতেই জলের পরিমাণ অনেকটা বেশি ছিল। কিন্তু বর্ষা বিদায়ের আগে সেখানে নিম্নচাপের সৃষ্টি হয়। যার কারণে প্রবল বৃষ্টিতে নদীর জল বেড়ে গিয়ে একাধিক জায়গা ভেসে যায়। ঘটনার জেরে মৃত্যু (Death) হয় অনেকের। নিখোঁজ হন অনেকে। যার কারণে সেখানে ভয়াবহ পরিস্থিতি সৃষ্টি হয়েছে।

আরও খবর : ট্রাম্পের শুল্কবাণে বিদ্ধ হয়ে ফের ভারতের হাত ধরছে ব্রাজিল!

এ নিয়ে মেক্সিকোর (Mexico) প্রেসিডেন্ট ক্লডিয়া শেইনবাউম বলেছেন, নিম্নচাপের কারণে এত পরিমাণ বৃষ্টির কথা কেউ পরিকল্পনা করতে পারেনি। এর কারণে ভেঙে গিয়েছে অন্তত ১ লক্ষ ঘরবাড়ি। ধস নেমেছে বহু জায়গাতেও। এমনকি ডুবে গিয়েছে বিভিন্ন জায়গা। এমন পরিস্থিতিতে উদ্ধার কাজে নামানো হয়েছে সেনাকে।

প্রশাসনের তরফে আরও জানানো হয়েছে, বৃষ্টির ফলে বন্যার কারণে সব থেকে বেশি ক্ষতিগ্রস্ত হয়েছে হিডালগো এবং ভেরাক্রুজ রাজ্য। এই দুই রাজ্যে ৫১ জনের মৃত্যু হয়েছে। নিখোঁজ অন্তত ৬১ জন। বৃষ্টির ফলে যোগাযোগ ব্যবস্থা বিচ্ছিন্ন হওয়ার কারণে হেলিকপ্টার ও নৌকার সাহায্যে সবাইকে উদ্ধারের চেষ্টা চালানো হয়েছে। সেনার পাশাপাশি এই উদ্ধার কাজে নামানো হয়েছে বিপর্যয় মোকাবিলা বাহিনীকেও।